laion/Wikipedia-Exotic huggingface dataset:
מערכת הנעה אי פרפורמנס

מערכת הנעה אי פרפורמנס היא מערכת הנעה היברידית פלאג-אין שפותחה על ידי חטיבת AMG של מרצדס-בנץ לרכבי הביצועים הגבוהים שלה. מרצדס חשפה את מערכת ההנעה ב-31 במרץ 2021. דגמי ה-V8 מבוססים על מנוע ה-4.0 ליטר טווין-טורבו, בתצורה זו למערכת הספק מרבי משולב של 805 כ"ס ומומנט מרבי של מעל ל-102 קג"מ. לפי מרצדס זה יספיק לדגמים שיצוידו במערכת הזו לייצר נתון תאוצה 0-100 קמ"ש של פחות מ-3.0 שניות. אלו נתונים לא סופיים ומרצדס תשנה במעט את המערכת בהתאם ליישום בדגמים השונים. דגמים עם מנוע ארבעה צילינדרים עושים שימוש במנוע ה-2.0 ליטר טורבו, בתצורה זו למערכת הספק מרבי משולב של כ-510 כ"ס ומומנט מרבי של כ-71.4 קג"מ. שני המנועים מצוידים בצמד מגדשי טורבו, האחד רגיל על בסיס גזי הפליטה והשני מדחס חשמלי האחראי על גדישת המנוע בסל"ד נמוך עד בינוני. בנוסף, שני המנועים מצוידים גם במערכת מערכת מיקרו-היברידית שיכולה להוסיף עוד 14 כ"ס ומנוע ה-V8 כולל מערכת ניתוק צילינדרים לחיסכון נוסף בצריכת הדלק. מערכת ההנעה ההיברידית פלאג-אין אי פרפורמנס מבוססת על מנוע חשמלי המותקן על הציר האחורי, סוללה קטנה יחסית עם מערכת קירור מתקדמת במיוחד המאפשרת גם נסיעה חשמלית מלאה לטווחים קצרים, תיבת 2 הילוכים דרכה עובר הכוח מהמנוע החשמלי אל הגלגלים האחוריים, יש גם ציר הנעה מהמנוע החשמלי לגלגלים הקדמיים, מערכת הנעה כפולה 4MATIC+. המנוע החשמלי מאחור מייצר הספק קבוע של 94 כ"ס והספק מרבי של 201 כ"ס למשך זמן של עד 10 שניות, המומנט המרבי קבוע ועומד על 32.6 קג"מ. את המנוע החשמלי מזינה סוללה מתקדמת המיועדת לדגמי ביצועים עם יכולת פריקה/טעינה גבוהה הרבה יותר (HPB80) בקיבולת של 6.1 קוט"ש ובמתח של 400 וואט המותקנת בין הגלגלים האחוריים לטובת פיזור משקל אידיאלי. הסוללה הזו פותחה באמצעות טכנולוגיה המשרתת את רכבי פורמולה 1 של מרצדס AMG. Mercedes-AMG E Performance Is The Future For GT 4-Door, C-Class, Motor1.com (באנגלית) cartube, E PERFORMANCE: המהפכה ההיברידית של מרצדס AMG - cartube, באתר www.cartube.co.il Mercedes-AMG, col plug-in le prestazioni raggiungono livelli mai visti, Motor1.com (באיטלקית)
פיגוע הירי ברחוב דיזנגוף

האם התכוונתם ל... פיגוע הירי ברחוב דיזנגוף (2016) – פיגוע ירי שאירע ב-1 בינואר 2016 בפאב "הסימטא" פיגוע הירי ברחוב דיזנגוף (2022) – פיגוע ירי שאירע ב-7 באפריל 2022 ב"אילקה בר" פיגוע הירי ברחוב דיזנגוף (2023) – פיגוע ירי שאירע ב-9 במרץ 2023
דמפסי ומייקפיס

דמפסי ומייקפיס (באנגלית: Dempsey and Makepeace) הייתה סדרת דרמה משטרתית בריטית ששודרה לראשונה בין השנים 1985-1986 ברשת LWT ומנתה 3 עונות ו-30 פרקים. בישראל שודרה הסדרה בערוץ הראשון בשנים 1986-1987 ושוב במסגרת שידורי הטלוויזיה בכבלים באמצע שנות התשעים. גיבורי הסדרה היו צמד שותפים במשטרת המטרופולין של לונדון: סגן ג'יימס דמפסי (מייקל ברנדון), שוטר ניו יורקי קשוח ומחוספס שנשלח ללונדון לאחר שחשף פרשיית שחיתות בדרגים גבוהים במשטרה, וסמלת הארי מייקפיס (גליניס ברבר), שוטרת בריטית מאופקת בעלת ייחוס מעמדי. ההבדלים הניכרים בין השניים יצרו לא מעט עימותים ביניהם, אך גם משיכה הדדית, שנותרה בלתי ממומשת לאורך כל הסדרה. "דמפסי ומייקפיס", במסד הנתונים הקולנועיים IMDb (באנגלית) "דמפסי ומייקפיס", במסד הנתונים הקולנועיים KinoPoisk (ברוסית)
צ'ן באו-יו

צ'ן באו-יו (במנדרינית: 陳寶餘;‏ נולד ב-1958) הוא גנרל טאיוואני המשמש כראש המטה הכללי הנוכחי של הכוחות המזוינים של הרפובליקה הסינית. צ'ן נולד ב-1958 בעיר דונג'ין במחוז לינצ'יאנג שבטאיוואן. הוא סיים את לימודיו באקדמיה הצבאית הסינית בשנת 1980 וגם השתתף בקורס חי"ר ובקורס פיקוד ומטה של הצבא ב-1994 והשלים את מכללת המלחמה של טאיוואן ב-1999. כמו כן השתתף בקורסים שונים וקיבל תארים מאוניברסיטאות ואקדמיות צבאיות בטאיוואן ובמדינות אחרות. הוא שימש כמפקד הבריגדה ה-295 ולאחר מכן כסגן מפקד הארמייה ה-6 וכמפקד הקורפוס ה-10. בנובמבר 2017, נחקר צ'ן יחד עם בכירים אחרים בצבא טאיוואן, בעקבות רכישה של שש שולות מוקשים בסכום לא ידוע עבור הצי הטאיוואני. האירוע התפתח לשערורייה שהיו מעורבים בה בכירים רבים בפוליטיקה של טאיוואן. לאחר רעידת האדמה בחואליין ב-2018, שימש צ'ן כמפקד הכולל של הפעולות ההומניטריות ומשימות הסיוע כוללות. ב-28 באפריל 2017 מונה לסגן ראש המטה הכללי. בתפקידו זה השיק תוכנית לשיפור האימון הגופני של החיילים. ב-1 באפריל 2019 מונה למפקד צבא טאיוואן. ב-1 ביולי 2021 מונה לראש המטה הכללי. מדיה וקבצים בנושא צ'ן באו-יו בוויקישיתוף צ'ן באו-יו באתר צבא טאיוואן Ching Fu Shipbuilding Company ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "צ'ן באו-יו".
חצי האי ריי

חצי האי ריי (באנגלית: Ray Promontory) הוא חצי אי המהווה את החלק הצפון מערבי של חצי האי ביירז, באי ליווינגסטון באיי שטלנד הדרומיים, שבאנטארקטיקה. אורכו של חצי האי 7 קילומטרים ורוחבו 2.8 קילומטרים. חצי האי ממוקם בין מפרץ בארקלי שמצפון לו, ובין מצר ניו פלימות' שמדרום לו. בקצהו הצפון מערבי של חצי האי מצויות נקודת סטארט, ונקודת אקסס. במרכז חצי האי מצויה רמת דוספיי. הרמה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2005 ובשנת 2009. חצי האי נקרא על שם רב החובל אמריקאי קפטן נתנאל ריי (Nathaniel Ray), שפקד על הסקונר הרמוניה (Harmony) שהייתה אוניית ציד כלבי ים, שצדה באיי שטלנד הדרומיים בעונת הקיץ האנטארקטי שבשנים 1820–1821. חצי האי ריי הוא היא חלק מהאזור האנטארקטי המוגן במיוחד "חצי האי ביירז" - אזור מוגן מיוחד מספר 126 (ASPA 126), והיא אחד משני האזורים המוגבלים בו (restricted zones), שהכניסה אליהם אסורה. תצלום לוויין של אזור הרמה, תוך סימון אתרים נוספים באזור באתר copernix
משרד ההגנה הלאומי (גרמניה המזרחית)

משרד ההגנה הלאומי (בגרמנית: Ministerium für Nationale Verteidigung או בראשי תיבות: MfNV) היה משרד בממשלת גרמניה המזרחית אשר היה אמון על מדיניות הביטחון של המדינה. המשרד נבנה על פי המודל של משרד ההגנה של ברית המועצות. ב-18 בינואר 1956 העבירה לשכת העם (בית המחוקקים הלאומי) הצעת חוק להקמת משרד ההגנה וצבא העם הלאומי. חוק זה היווה הכרה רשמית בקיומם של כוחות מזוינים מזרח-גרמניים. עד אז היו לגרמניה המזרחית כוחות צבאיים קטנים לא רשמיים (בעיקר משטרה צבאית), שנוהלו בידי משרד הפנים. הצבא נבנה מחדש על פי מודל שהיווה שילוב בין בין הסגנון של הוורמאכט לסגנון של הצבא האדום. הקמת ממשרד ההגנה הלאומית היוותה מכה קשה ליוקרתו של משרד הפנים, שהמשיך להיאבק על שרידי אחיזתו במערכת הביטחון המזרח-גרמנית. עד תחילת שנות ה-60 נאבקו שני המשרדים בשאלת הסמכות על משמר הגבול, עד שב-15 בספטמבר 1961 הועבר משמר הגבול באופן רשמי לסמכותו של משרד ההגנה. לצבא העם הלאומי היו ארבע זרועות: הלנדשטרייטקרפטה - זרוע היבשה, הפולקסמרינה - הצי, הלופטשטרייטקרפטה - חיל האוויר, ומשמר הגבול. לכל אחת מארבע הזרועות היה מפקד שהיה כפוף לראש המטה הראשי - מקביל לרמטכ"ל. ראש המטה הראשי היה כפוף לשר ההגנה הלאומית. סגן השר היה גנרל משורות הצבא. מטה משרד ההגנה הלאומי נמצא בשטראוסבורג ליד ברלין המזרחית. רגימנט מיוחד של הצבא המזרח-גרמני רגימנט המשמר הוגו אברליין - היה אמון על הגנת מתחם משרד ההגנה. משרד ההגנה גם החזיק בבעלות על הוצאה לאור מיוחדת. רשימת שרי ההגנה הלאומית: וילי שטוף (1 במרץ 1956 – 14 ביולי 1960) היינץ הופמן (14 ביולי 1960 – 2 בדצמבר 1985) היינץ קסלר (2 בדצמבר 1985 – 18 בנובמבר 1989) תיאודור הופמן (18 בדצמבר 1989 – 12 באפריל 1990) ריינר אפלמן (12 באפריל 1990 – 2 באוקטובר 1990) מדיה וקבצים בנושא משרד ההגנה הלאומי בוויקישיתוף NVA Forum Nationale Volksarmee & the GDR Forum AHF - Nationale Volksarmee (NVA)
פסגת נלסון

האם התכוונתם ל... אנטארקטיקה פסגת נלסון (אנטארקטיקה) – הר ברכס נפטון בהרי פנסקולה בארץ המלכה אליזבת שבאנטארקטיקה ארצות הברית פסגת נלסון (יוטה) – הר רכס אוקוויר, במחוז טואולה במדינת יוטה שבארצות הברית פסגת נלסון (איידהו) – הר במחוז שושון במדינת איידהו שבארצות הברית פסגת נלסון (וושינגטון) – הר מחוז סטיבנס במדינת וושינגטון שבארצות הברית
קרחון הארגריבס

האם התכוונתם ל... אנטארקטיקה קרחון הארגריבס (אנטארקטיקה) – קרחון באזור חוף אינגריד כריסטנסן בארץ הנסיכה אליזבת שבאנטארקטיקה קנדה קרחון הארגריבס (קנדה) – קרחון בשטח הפארק הפרובינציאלי הר רובסון, בפרובינציית קולומביה הבריטית שבקנדה
רגימנט המשמר הוגו אברליין

רגימנט המשמר הוגו אברליין (בגרמנית: Wachregiment „Hugo Eberlein“) היה רגימנט מיוחד של צבא העם הלאומי - צבאה של גרמניה המזרחית. תפקידו של הרגימנט היה לאבטח את משרד ההגנה הלאומי. הרגימנט נקרא על שם הקומוניסט הגרמני הוגו אברליין. הרגימנט הוקם ב-1956 במטרה להגן על מתחם משרד ההגנה הלאומי בשטראוסברג שליד ברלין המזרחית. הרגימנט נקרא על שם של הקומוניסט הגרמני הוגו אברליין - קרבן הטיהורים של סטלין. בתחילה היו לרגימנט שלוש פלוגות מיוחדות שתפקידן היה לאבטח את אנשי משרד ההגנה במהלך ביקורים ומשימות מחוץ לברלין. ב-1962 הוקם רגימנט חדש בשם רגימנט המשמר פרידריך אנגלס שמילא את משימת אבטחת האישים, ותפקידיו של רגימנט הוגו אברליין צומצמו לתחומי המשרדים בשטראוסברג. מדי הרגימנט היו זהים למדי החיילים הרגילים בצבא העם למעט חפת כבוד מיוחד הנושא את שם הגדוד על השרוול השמאלי. הרגימנט היה מצויד ב-27 משוריינים מדגם BTR-60 ותותחי ZPU 23 מ"מ. רגימנט המשמר פרידריך אנגלס רגימנט המשמר פליקס דזרז'ינסקי ואכטבטליון משטרת הבונדסטאג רגימנט המשמר הוגו אברליין באתר לקסיקון גרמניה המזרחית (בגרמנית)
אלפונס קניג

אלפונס קניג (בגרמנית: Alfons König‏; 29 בדצמבר 1898 – 8 ביולי 1944) היה קצין גרמני בוורמאכט של גרמניה הנאצית במהלך מלחמת העולם השנייה אשר עוטר בצלב האבירים של צלב הברזל עם עלי אלון וחרבות. הוא נהרג ליד בוברויסק ב-8 ביולי 1944 במהלך מתקפת הקיץ הסובייטית, מבצע בגרטיון. קניג נולד ב-29 בדצמבר 1898 במינכן. במלחמת העולם הראשונה הוא התנדב לשרת בצבא הקיסרות הגרמנית, והצטרף לרגימנט כוחות הרריים, ולאחר המלחמה פרש מהצבא. הוא התגייס מחדש לוורמאכט ב-1937, בדרגת לויטננט מילואים (כלומר בלי לסיים את לימודיו בבית ספר צבאי). מאז 1939  שירת כמפקד פלוגת חי"ר בדרגת אובר-לויטננט. הוא השתתף במערכה הפולנית והצרפתית, עוטר בעיטורי צלב הברזל בשתי הדרגות, ובדצמבר 1940 עוטר בצלב האבירים של צלב הברזל. מאז 22 ביוני 1941 השתתף במבצע ברברוסה בדרגת האופטמן ופיקד על גדוד של דיוויזיית הרגלים ה-57 (קרבות באוקראינה). בפברואר 1943 הוענק לו תוספת עלי אלון לעיטור צלב האבירים של צלב הברזל עבור פעולותיו בקרב חרקוב השלישי. בנובמבר 1943 מונה למפקד רגימנט הגרנדירים ה-199, והועלה לדרגת אוברסט-לויטננט. ביוני 1944, הוענק לו תוספת חרבות לעיטור צלב האבירים של צלב הברזל על פעולותיו בקרב דנייפר ובקרב קורסון-צ'רקאסי. ב-8 ביולי 1944 נהרג קניג נהרג בפעולה בכיס בוברויסק במהלך מבצע בגרטיון, ולאחר מותו הועלה לדרגת אוברסט. אלפונס קניג באתר lexikon-der-wehrmacht (בגרמנית)
דינה בן טל

דינה בן טל-גננסיה (נולדה ב-1974) היא מנכ"לית חברת התעופה הישראלית- אל על מ-7 באפריל 2022. בן טל גדלה במושב שחר. היא בעלת תואר ראשון בכלכלה ומינהל עסקים מהאוניברסיטה העברית בירושלים, ותואר שני במנהל עסקים מאוניברסיטת תל אביב. בן טל הייתה שותפה בחברת הייעוץ טאסק. ב-2008 עברה לעבוד באל על ושימשה בתפקידים שונים, מתוכם שש שנים כראש אגף ניהול ההכנסות ושנה כסמנכ"לית המסחר והקשרים התעופתיים. ב-7 באפריל 2022 אישר דירקטוריון אל על את מינויה למנכ"לית החברה, והיא האישה הראשונה שנבחרה לתפקיד. בן טל החליפה את אביגל שורק, שפרש מתפקידו. מדיה וקבצים בנושא דינה בן טל בוויקישיתוף מנכ"לית החודש: דינה בן טל והמהלכים באל-על, באתר אייס, 15 ביולי 2022 נווית זומר, האישה הראשונה בתפקיד: מונתה מנכ"לית חדשה לאל על, באתר ynet, 7 באפריל 2022 יובל שדה, האישה הראשונה בתפקיד: דינה בן טל-גננסיה מונתה למנכ"לית אל על, באתר כלכליסט, 7 באפריל 2022 היסטוריה באל על: דינה בן טל מונתה לתפקיד המנכ״ל, באתר חדשות תעופה, ‏2022-04-07 מנכ"לית חדשה לאל על: דינה בן טל-גננסיה תחליף את אביגל שורק, באתר TheMarker‏, 7 באפריל 2022 יובל שדה, האישה הראשונה בתפקיד: דינה בן טל-גננסיה מונתה למנכ"לית אל על, באתר כלכליסט, 7 באפריל 2022
קצת שמח קצת עצוב

קצת שמח קצת עצוב הוא האלבום ה-26 של הזמר הישראלי אייל גולן. חלקו הראשון של האלבום יצא לאור ב-3 באפריל 2022, וחלקו השני ב-4 באפריל, בהוצאת חברת התקליטים "ליאם הפקות". "קצת שמח קצת עצוב" הוא אלבום בסימן 30 שנות קריירה של גולן. שירי האלבום נכתבו, הולחנו, עובדו והופקו על ידי גולן עצמו וכן אמנים שונים דוגמת אבי אוחיון, תמר יהלומי, סתיו בגר ותמיר צור. האלבום הוקלט ב-2022 ב-Musical Minds Studio. קיץ ברבנר, ‏"חלק אחר ממני": אייל גולן משיק אלבום חדש בשיתוף יוצרים מפתיעים, באתר מעריב אונליין, 3 באפריל 2022 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
ואכטבטליון

גדוד המשמר של משרד ההגנה הפדרלי (בגרמנית: Wachbataillon beim Bundesministerium der Verteidigung או בקיצור WachBtl BMVg) הידוע יותר בכינוי ואכטבטליון - גדוד המשמר, הוא גדוד מיוחד בבונדסוור אשר תפקידו לשמש כמשמר כבוד עבור מנהיגי המדינה והצבא. הוואכטבטליון הוקם ב-15 בפברואר 1957. הוא כולל 1,000 חיילים המחולקים לשבע פלוגות. הוא כפוף לפיקוד המשימות הטריטוריאליות של הבונדסוור. הוואכטבטליון משמש כמשמר כבוד עבור נשיא גרמניה, קנצלר גרמניה, שר ההגנה הפדרלי ומפכ"ל הבונדסוור. פרט לכך משמש הוואכטבטליון כמשמר טקסי במשרד ההגנה. כמו כן הוואכטבטליון מבצע את "הקעקוע הגדול" באירועים מיוחדים, ונוכח לעיתים גם בטקסי שבועת חיילי הבונדסוור. אף על פי שתפקידם העיקרי של חיילי הוואכטבטליון הוא טקסי בעיקרו, הם אמורים גם להגן על חברי ממשלת גרמניה במצבים של משבר אמיתי, ולפיכך עוברים אימוני חי"ר סדירים. חיילי הוואכטבטליון מגויסים מכל שלוש הזרועות של הבונדסוור (הצבא, דויטשה מרינה ולופטוואפה). הם לובשים מדים של כוחות היבשה, אולם מחזיקים ברשותם גם מדים של הצי וחיל האוויר. הם נבדלים משאר החיילים באמצעות תג כומתה שעליו האות W. מכיוון שהוואכטבטליון הוא בעיקרו משמר כבוד טקסי, חייליו מחויבים להופעה חיצונית מכובדת ומרשימה. בין 1957–2009, לוואכטבטליון יכלו להתגייס רק גברים בגובה שנע בין 1.79 ל-1.93, עם בריאות טובה ומשקל גוף תקין. החל מ-2009 גם נשים יכולות להתגייס לוואכטבטליון, אולם החיילת הראשונה התגייסה רק ב-2011. באותה שנה הוקלו דרישות הגובה, ומאז יכולים להתקבל לוחמים או לוחמות שגובהם נע בין 1.75 ל-2.00. ב-2012 קיבלה לראשונה קצינה את הפיקוד על אחת ממחלקות הגדוד. גם כיום מחויבים חיילי הוואכטבטליון לשמור על משקל תקין, ונאסר עליהם להרכיב משקפיים ולגדל זקן או שפם. חיילי הוואכטבליון נוהגים להתייחס לשלושת האיסורים הללו בהומור בתור "שלושת הב' אסורים" (verbotene drei Bs – keine Brille, kein Bart, kein Bauch). אנשי הוואכטבטליון מבצעים את "הקעקוע הגדול" מול משרד ההגנה ב-2002 הוואכטבטליון במשמר כבוד עבור אנגלה מרקל ואנטוניס סמאראס אנשי הוואכטבטליון בהלווייתו של הלמוט שמידט הוואכטבטליון מלווים את הזוג ברק ומישל אובמה בדרכם לאייר פורס 1 מדיה וקבצים בנושא ואכטבטליון בוויקישיתוף אתר האינטרנט הרשמי של ואכטבטליון אתר האינטרנט הרשמי של ואכטבטליון
רגימנט המשמר פרידריך אנגלס

רגימנט המשמר פרידריך אנגלס (בגרמנית: Wachregiment „Friedrich Engels“) היה רגימנט מיוחד של צבא העם הלאומי - צבאה של גרמניה המזרחית. תפקידו של הרגימנט היה לאבטח את אנשי משרד ההגנה הלאומי ולשמש להם כמשמר כבוד. הרגימנט נקרא על שמו של פרידריך אנגלס - שותפו לדרך של קרל מרקס. הרגימנט הוקם ב-1962 על בסיס שלוש פלוגות שנלקחו מרגימנט המשמר הוגו אברליין. התואר "פרידריך אנגלס" הוענק לו רק ב-1970. מטרת הרגימנט הייתה להגן על סגל משרד ההגנה הלאומי (בניגוד לרגימנט הוגו אברליין שהיה אמון על הגנת בנייני המשרד). כמו כן, אנשי הרגימנט שימשו כמשמר כבוד עבור בכירי ממשלת גרמניה המזרחית וביצעו את טקס "הקעקוע הגדול" באירועים חגיגיים. כמו כן, משמר כבוד מחיילי הרגימנט הוצב בבית המשמר החדש. החלפת משמרות חגיגית נערכה שם בכל יום רביעי. מכיוון שעל פי ההסכמים שהושגו אחרי מלחמת העולם השנייה ברלין הייתה אמורה להיות עיר מפורזת שלא יהיו בה כוחות גרמניים, הוכפף הרגימנט באופן רשמי למפקד הכוחות הסובייטיים בגרמניה. רגימנט המשמר הוגו אברליין רגימנט המשמר פליקס דזרז'ינסקי ואכטבטליון משטרת הבונדסטאג מדיה וקבצים בנושא רגימנט המשמר פרידריך אנגלס בוויקישיתוף רגימנט המשמר פרידריך אנגלס סרטון של חיילי הרגימנט
רגימנט המשמר פליקס דזרז'ינסקי

רגימנט המשמר פליקס דזרז'ינסקי (בגרמנית: Wachregiment Feliks Dzierzynski) היה רגימנט מיוחד של צבא העם הלאומי - צבאה של גרמניה המזרחית. הרגימנט היה כפוף לשטאזי - המשטרה החשאית של גרמניה המזרחית, ותפקידו היה להגן על מוסדות השלטון של מפלגת האיחוד הסוציאליסטי של גרמניה. ב-1 בינואר 1951 הוקם רגימנט המשמר ה-1. אף על פי שאנשי הרגימנט היה חיילים סדירים, הרגימנט היה כפוף לשטאזי. הפעילות הגלויה של חיילי הרגימנט נועדה להשלים את הפעילות החשאית של השטאזי. מטרתם של אנשי הרגימנט הייתה להגן על מבני השלטון של מפלגת האיחוד הסוציאליסטי של גרמניה, ובהמשך גם לאבטח את בכירי המפלגה. ב-1953 השתתפו חיילי הרגימנט בדיכוי המרד המזרח-גרמני. באוגוסט 1961 השתתפו חיילי הרגימנט בהקמת חומת ברלין. ב-1967 קיבל הרגימנט את השם פליקס דזרז'ינסקי על שמו של מייסד הצ'קה. אף על פי שרשמית הכוח היה בגודל של רגימנט, בפועל הוא הלך וגדל במהלך השנים עד שהפך לדיוויזיה קטנה. לרגימנט היה גם כוח קומנדו מיוחד לביצוע משימות מיוחדות. לאחר איחוד גרמניה מחדש נחשף כי חיילי הרגימנט השתתפו באימון טרוריסטים מאש"ף ומארגוני טרור אחרים במזרח התיכון ובדרום אמריקה. רגימנט המשמר הוגו אברליין רגימנט המשמר פרידריך אנגלס ואכטבטליון משטרת הבונדסטאג מדיה וקבצים בנושא רגימנט המשמר פליקס דזרז'ינסקי בוויקישיתוף רגימנט המשמר פליקס דזקז'ינסקי
המשמר המלכותי של בהוטן

המשמר המלכותי של בהוטן הוא אחד משלוש הזרועות המרכיבות את הכוחות המזוינים של בהוטן לצד הצבא המלכותי, המשטרה המלכותית. המשמר המלכותי כולל את 1,000 החיילים המובחרים ביותר של הצבא המלכותי, אשר אמונים על הגנת משפחת המלוכה הבהוטנית. המשמר נמצא תחת פיקודו האישי של מלך בהוטן. חיילי המשמר מקבלים את הציוד המתקדם ביותר של הצבא המלכותי ועוברים אימונים נוקשים בהודו. חיילי המשמר הוכיחו את עצמם במהלך מבצע הכל ברור - פעולה של צבא בהוטן כנגד בדלנים איסלאמיים באסאם שפעלו כנגד בהוטן במהלך השנים. בפיקודו האישי של המלך ג'יגמה סינגייה ואנגצ'וק, הוביל המשמר את ההתקפות כנגד הבדלנים ונחל ניצחונות רבים עם אבדות מעטות. במערב, ספג המשמר המלכותי ביקורת מארגוני זכויות אדם בטענה שהוא מבצע מעצרים שרירותיים ואפילו עינויים כנגד מתנגדים למשפחת המלוכה. המשמר המלכותי של בהוטן באתר הצבא המלכותי של בהוטן We will struggle for full democracy - Nepali Times "India / Bhutan: Imminent extradition / Fear of torture: Rongthong Kunley Dorji".
דאב אינקורפורשיין

דאב אינקורפורשיין (dub inc,‏ dub incorporation) היא להקת רגאיי צרפתית שמנגנת רגאיי-דנסהול ודאב. הוקמה בשנת 1997 בעיר סנט אטיין שבצרפת. מוזיקת הלהקה מושפעת מסגנונות שונים, בכללם מוזיקה ערבית בשל העובדה שחלק מחבריה הם בני מהגרים. ללהקה 4 אלבומים והיא הופיעה ברחבי אירופה. בלהקה 7 חברים: אקים "בושקור" מריג'ה (Hakim "bouchkour" Meridja) - שירה, כלי הקשה. אורלין "קומלאן" זוהו (Aurélien "Komlan" Zohou) - שירה, כלי הקשה. פרדריק פיירון (Frédéric Peyron) - קלידים. מוריץ פון קורף (Moritz Von Korf) - גיטרה בס, כלי הקשה. ז'רמי גרז'ואה (Jérémie Gregeois) - גיטרה מובילה. אידיר דרדיש (Idir Derdiche) - קלידים גרגורי "זיגו" מברידוראקיס (Grégory "Zigo" Mavridorakis) - תופים. בעבר היו חברים בלהקה גם מתייה גראנז'ון, עבד-א-נור חנוסי וז'רום מומי. Dub Inc Live - 2006. Dans le Décor - 2005 Diversité - 2003 Version 1.2 - 2001 Dub Incorporation 1.1 - 1998 אתר האינטרנט הרשמי של דאב אינקורפורשיין דאב אינקורפורשיין, ברשת החברתית פייסבוק דאב אינקורפורשיין, ברשת החברתית אקס (טוויטר) דאב אינקורפורשיין, ברשת החברתית אינסטגרם דאב אינקורפורשיין, סרטונים בערוץ היוטיוב דאב אינקורפורשיין, במסד הנתונים הקולנועיים IMDb (באנגלית) דאב אינקורפורשיין, באתר ספוטיפיי דאב אינקורפורשיין, באתר סאונדקלאוד (באנגלית) דאב אינקורפורשיין, באתר Last.fm (באנגלית) דאב אינקורפורשיין, באתר AllMusic (באנגלית) דאב אינקורפורשיין, באתר MusicBrainz (באנגלית) דאב אינקורפורשיין, באתר דיזר דאב אינקורפורשיין, באתר Discogs (באנגלית) דאב אינקורפורשיין, באתר Songkick (באנגלית) דאב אינקורפורשיין, באתר Genius דאב אינקורפורשיין, באתר בנדקמפ דאב אינקורפורשיין, באתר טיידל (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
ג'טסון פמה

ג'טסון פמה (בדזונגקה: རྗེ་བཙུན་པདྨ; נולדה ב-4 ביוני 1990) היא רעייתו של ג'יגמה קיזר נאמגייל ואנגצ'וק, מלך בהוטן. נושאת בתואר "מלכת הדרקון". פמה נולדה בטהימפהו ב-4 ביוני 1990. הן משפחת אביה והן משפחת אמה הן משפחות אצולה מהחזקות ביותר בבהוטן. היא צאצאית של מלך הדרקון אוגיין ואנגצ'וק. בין 1995–1998 למדה בבתי הספר של האצולה הבהוטנית ובין 1999–2008 למדה בבתי ספר בהודו. לאחר מכן החלה ללמוד באוניברסיטת ריג'נט'ס בלונדון, שם סיימה תואר ביחסים בינלאומיים, עם פסיכולוגיה ותולדות האמנות כמקצועות משניים. מגיל צעיר התעניינה מאוד בכדורסל, ואף שימשה כקפטנית קבוצת הכדורסל של בית הספר שלה. היא המשיכה לשמור על התעניינות זו גם אחרי שהפכה למלכה. אחיה הבכור של פמה, דאסהאו תהינלי נורבו, נישא לנסיכה אופולמה צ'ודן וינגצ'וק אחותו של ג'יגמה קיזר נאמגייל ואנגצ'וק, מלך בהוטן. אחותה יאטסו לאמו נישאה לאחי המלך ג'יגם דורג'י ואנגצ'וק. עם פתיחת הפרלמנט הבהוטני ב-20 במאי 2011 הודיע המלך כי הוא ופמה מאורסים. ב-13 באוקטובר של אותה שנה הם נישאו בטקס מסורתי בטהימפהו. לאחר הטקס הכתיר אותה המלך כמלכת הדרקון. אף על פי שהחוק בבהוטן מתיר למלך לשאת כמה נשים, ג'יגמה הודיע כי לא ישא עוד נשים בנוסף על פמה. פמה מלווה את בעלה בביקורים מלכותיים בבהוטן ומחוצה לה. היא ידועה בבהוטן בתמיכתה בשמירה על איכות הסביבה. כמו כן, היא מקדמת סיוע לילדים עם צרכים מיוחדים, והיא גם הפטרונית של ארגונים העוסקים בתרומת כליה. מאז 2016 היא נשיאת הצלב האדום בבהוטן. לפמה וג'יגמה שני ילדים: ג'יגמה נאמגייל ואנגצ'וק (נולד ב-5 בפברואר 2016) ג'יגמה אוגיין ואנגצ'וק (נולד ב-19 במרץ 2020) מדיה וקבצים בנושא ג'טסון פמה בוויקישיתוף ג'טסון פמה, ברשת החברתית פייסבוק ג'טסון פמה, ברשת החברתית אינסטגרם Her Majesty The Gyaltsuen Jetsun Pema Wangchuck, Queen of Bhutan "Know the royal bride". "Royal Wedding in October".
מלכת הדרקון

מלכת הדרקון הוא התואר הרשמי המוענק לבת-זוגו של מלך בהוטן. מלכת הדרקון חובשת את כתר הפניקס, הכתר הרשמי שנחבש על ראשי מלכות בהוטן. בשפת דזונגקה, בהוטן ידועה בשם "דרוקיול" ("ארץ דרקון הרעם"). לפיכך, מלכי בהוטן נקראים "דרוק גיאלפו" ("מלך הדרקון"), והעם הבהוטני קורא לעצמו "דרוקפה" ("עם הדרקון"). מלכת הדרקון הנוכחית היא ג'טסון פמה. אתר העוסק בבהוטן
המשטרה המלכותית של בהוטן

המשטרה המלכותית של בהוטן (בדזונגקה: རྒྱལ་གཞུང་འབྲུག་གི་འགག་སྡེ་) היא המשטרה הלאומית של בהוטן האמונה על שמירת החוק והסדר ומניעת הפשיעה בממלכה. במקביל, משמשת המשטרה המלכותית גם כזרוע השלישית של הכוחות המזוינים של בהוטן לצד הצבא המלכותי והמשמר המלכותי. ב-1 בספטמבר 1965 הועברו 555 לוחמים מהצבא המלכותי של בהוטן והם היוו את הבסיס להקמת המשטרה המלכותית. בתחילה נקראה היחידה "משמר הגבול של בהוטן", ורק ב-1980 הפכה היחידה למשטרה סדירה, עדיין כחלק מהצבא. ב-2009 הוקמה מערכת משטרתית חדשה שהייתה צבאית רק למחצה. בנוסף לאכיפת החוק, המנדט של משטרת בהוטן המלכותית גדל מאז חוק 2009 וכולל את ניהול בתי הסוהר, שיקום נוער וניהול אסונות. החוק משנת 2009 מספק למשטרה המלכותית מסגרת מהותית ופרוצדורלית לתחומי שיפוט, סמכויות מעצר (עם ובלי צו), חקירה, תביעה, חיפוש ותפיסה, זימון עדים והסדרת אספה ציבורית ומטרד ציבורי. המשטרה מוסמכת להשתמש בכוח כדי "לשכך הפרת שלום, או לפזר אספה בלתי חוקית, שסירבה להתפזר או מגלה נחישות לא להתפזר", אולם יש להגביל את השימוש בכוח "ככל אפשרי" תוך שימוש ב"נשק הכי פחות קטלני שהנסיבות מאפשרות." אמצעים לא קטלניים הנדרשים לפני השימוש בכוח קטלני כוללים תותחי מים, גז מדמיע, אלות וכדורי גומי; ירי תחמושת חיה לתוך המונים מותר רק לאחר ירי יריות אזהרה באוויר. חוק 2009 כולל קוד התנהגות, חובות, חובות מיוחדים במהלך בחירות ואסונות, ואיסור על השתתפות בפעילות פוליטית. הוא גם מסדיר כלי ירייה הן למשטרה והן לאזרחים, המחייב רישום של כלי ירייה פרטיים במשטרה. אתר האינטרנט הרשמי של המשטרה המלכותית של בהוטן מסמך ההוראות של המשטרה המלכותית
ריו

ריו (Rio) בפורטוגזית ובספרדית פירושה "נהר". האם התכוונתם ל... ריו דה ז'ניירו (מדינה) – אחת מ-27 המדינות של ברזיל ריו דה ז'ניירו – בירתה של מדינת ריו דה ז'ניירו שבברזיל ריו (סרט) – סרט אנימציה משנת 2011 ריו (Ryu) - דמות מסדרת משחקי הקרבות סטריט פייטר ריאו (Reo) - חברה אמריקנית לייצור כלי רכב, שהמשאיות הצבאיות שלה היו בשימוש צה"ל Rock in Opposition – תנועה מוזיקלית של להקות רוק מתקדם אוונגרדיות בסוף שנות ה-70 ריו – שיר של להקת דוראן דוראן אישים: אנדרה ריו – כנר, מנצח ומלחין הולנדי ריו סונג מין – טניסאי שולחן דרום קוריאני כלי רכב: קיה ריו – היא מכונית סופרמיני קומפקטית מתוצרת יצרנית הרכב קיה אשר מיוצרת משנת 1999 ריו ברנקו ריו גראנדה (פירושונים) ריו נגרו (פירושונים) R.I.O. - להקה גרמנית